கேள்வி: வானவில் தேரை பற்றி நீங்கள் என்ன அறிந்துள்ளீர்கள்?
பதில்: ''அன்சோனியா லாட்டிடிசுகா'' (''Ansonia latidisca'', பொதுவாக ''சாம்பாசு ஓடைத் தேரை'' அல்லது போர்ணிய வானவில் தேரை) என்று அறியப்படுகிறது. இது ஒரு வகைத் தேரை சிற்றினமாகும். இவ்வினம் இந்தோனேசியா, மலேசியாவிலும் கண்டுபிடிக்கப்பட்டுள்ளன. மிதவெப்ப மண்டல அல்லது வெப்பமண்டலத் தாழ் நிலக் காடுகள் அல்லது ஆறுகள் இவற்றின் இயற்கையான வாழ்விடங்கள் ஆகும். இவை மிக அரிதான அல்லது முற்றாக அழிந்த இனமாக வகைப்படுத்தப்பட்டுள்ளது. ''அன்சோனியா லாட்டிடிசுகா'' "உலகில் தேடப்படும் முதல் 10 தவளை" இனங்களில் ஒன்றாக 2010ஆம் ஆண்டில் வகைப்படுத்தப்பட்டது. 2011 சூலையில் மலேசியாவின் சரவாக் மாநிலத்தின் மலேசியப் பல்கலைக்கழகத்தைச் சேர்ந்த இந்திராணில் தாசு என்பவரின் தலைமையில் ஆய்வாளர்கள் குழு ஒன்று இவ்வகைத் தேரைகளைக் கண்டுபிடித்தனர். மேற்கு சரவாக்கின் குனுங் பென்றிசன் மலைத்தொடரில் உள்ள மிக உயரமான மரக் கிளைகளில் இவ்வகையான மூன்று தேரையினக்களைப் படம் பிடித்துள்ளனர். இக்கண்டுபிடிப்புகளுக்கு முன்னர் 1920கள் ஆய்வாளர்களின் தகவல்களின் அடிப்படையில் இவ்வகைத் தேரைகளின் மாதிரிப்படங்களே வரையப்பட்டுள்ளன.